text: শ্রী বড়ারণ্যেশ্বর মন্দির নির্মানের ইতিহাস নিয়ে কিছু মতভেদ রয়েছে৷ স্থানীয়দের মতে এবং চোল সাম্রাজ্যের রাজাদের নির্দেশে নির্মিত হওয়ায় এই মন্দিরের নির্মান অন্যান্য শৈবপীঠের মতোই খ্রিস্টীয় দ্বাদশ শতাব্দী বলে ধরা হয়৷ আবার শিলালেখ থেকে পাওয়া যায় যে এই মন্দির তৈরী হয়েছিলো খ্রিষ্টীয় পঞ্চম শতাব্দীর আশেপাশে৷ শৈবধর্মাবলম্বীদের পবিত্র ও শিবের নটরাজরূপের পাঁচটি তাণ্ডবরত শিব পঞ্চসভা মন্দিরগুলির মধ্যে একটি হলো এই শ্রী বড়ারণ্যেশ্বর মন্দির৷ শিব পঞ্চসভার মধ্যে এটি "রত্নসভা" নামে পরিচিত৷
  
  অপর একটি বৃৃহত্তর দেবালয় শ্রী তালুবিকুলান্ধেশ্বর মন্দিরটি বড়ারণ্যেশ্বর মন্দির থেকে দক্ষিণ-পূর্ব দিকে দুই কিলোমিটারের মধ্যে অবস্থিত৷
  
  বিশেষত্ব
  শ্রী বড়ারণ্যেশ্বর মন্দির দ্রাবিড়নাড়ুর ২৭৫ টি "পাড়ল পেত্র স্থলম"গুলির মধ্যে একটি৷
  
  জনশ্রুতি ও পুরাকথা
  পৌরাণিক কাহিনী অনুসারে এই অঞ্চলের বটগাছে আচ্ছাদিত বৃৃহদাকার জঙ্গলে শুম্ভ ও নিশুম্ভ নামে দুই দানব বাস করতো এবং সেখান থেকে তারা দেবতাদের বিভিন্ন কাজে বাধাদান করতো৷ তখন দেবতাগণ দানবদ্বয়ের থেকে নিস্তার পাওয়ার জন্য মাতা পার্বতীর কাছে যান৷ মাতা পার্বতী সমস্ত ঘটনা শুনে প্রলয়ঙ্করী কালী রূপ ধারণ করেন এবং শুম্ভ-নিশুম্ভ দানবদলন করেন৷ এমতাবস্থায় দেবী কালী দানবদ্বয় এবং তার সৈন্যদের রক্তপান করে আরো ভয়ঙ্করী হয়ে ওঠেন৷
  
  ফলে পরবর্তীতে মহর্ষি মুঞ্জিকেশা কর্কোদকের অনুরোধে ও বিশ্বকে সংহারের হাত থেকে উদ্ধার করতে শিব উক্তস্থানে অপস্থিত হন৷ দেবী কালী তাঁকে নৃত্যের জন্য আহ্বান করেন এবং বলেন যে ৺শিব যদি এই প্রতিযোগিতায় জয় লাভ করেন তো তিঁনি তাঁকে নিজস্থান দেবেন এবং আরাধ্য ববে মান্যতা দেবেন৷ অতঃপর নৃৃত্য শুরু হয়৷ দেব নৃত্যরত অবস্থাতেই কৌশল অবলম্বন করে তার কর্ণকুণ্ডল ভূমিতে ফেলেন এবং তিঁনি তা তাঁর বাম পায়ের আঙ্গুল দিয়ে তার পুণরায় নিজকর্ণে স্থাপিত করেন৷ দেবী কালি হার স্বীকার করেন এবং বলেন যে তিঁনি এই অপূর্ব নৃত্য প্রদর্শন করতে অক্ষম৷ শিব ববেন যে তিনি স্বয়ং দেবীর পরিপূরক এবং সমসত্ত্বাযুক্ত, তিনি আরো বলেন যে উক্তস্থলে আগত ভক্ত ও তীর্থযাত্রীরা আশীর্বাদ পাওয়ার জন্য শিবপূজার পূর্বে দেবী কালীর পূজা করলে তবেই তিনি ভক্তের পূজায় সন্তুষ্ট হবেন৷ এরপর থেকেই ঐস্থলে দেবী কালীর আলাদা একটি মন্দিরও রয়েছে৷
  
  এই মন্দিরেই শিব তার ভক্ত কারৈক্কাল অম্মাকে "অম্মায়ে" নামে ভূষিত করেন৷ ভক্ত অম্মৈয়া উল্টোভাবে অবস্থান করে এই মন্দিরে নটরাজের নৃত্য দর্শন করেন৷ উল্টো হয়ে থাকার কারণ ছিলো যে, তিনি মনে করতেন এই পবিত্র দেবভূমি পা দিয়ে প্রবেশ করা পাপের সমান৷ তিনি এখান থেকেই তাঁর সাধনার সূত্র খুঁজে পান৷
  
  পঞ্চসভা স্থল 
  শ্রীবড়ারণ্যেশ্বর মন্দিরটি শিব পঞ্চসভার একটি৷ বিশ্বাস করা হয় এই বিশেষ মন্দিরগুলিতে ভগবান শিব নটরাজরূপে আনন্দ তাণ্ডবরত৷
  
  তথ্যসূত্র
  
  বিষয়শ্রেণী:শিব মন্দির
  বিষয়শ্রেণী:শিব পঞ্চসভা
title: তিরুবলঙ্গাড়ু শ্রীবড়ারণ্যেশ্বর মন্দির